**PROPOSTA D’ACORD D’APROVACIÓ INICIAL DEL PLÀNOL DE DELIMITACIÓ SEGONS EL QUE ESTABLEIX LA LLEI 5/2003, DE 22 D'ABRIL, DE MESURES DE PREVENCIÓ DELS INCENDIS FORESTALS EN LES URBANITZACIONS, ELS NUCLIS DE POBLACIÓ, LES EDIFICACIONS I LES INSTAL·LACIONS SITUATS EN TERRENYS FORESTAL, MODIFICADA PER LA LLEI 2/2014, DEL 27 DE GENER, DE MESURES FISCALS, ADMINISTRATIVES, FINANCERES I DEL SECTOR PÚBLIC.**

La Llei 5/2003, de 22 d'abril, de mesures de prevenció dels incendis forestals en les urbanitzacions, els nuclis de població, les edificacions i les instal·lacions situats en terrenys forestals ha estat modificada mitjançant la Llei 2/2014, del 27 de gener, de mesures fiscals, administratives, financeres i del sector públic i ha creat noves obligacions per als ajuntaments.

La llei és d'aplicació a tots els terrenys que es trobin en terrenys forestals o dins la franja de 500 metres de distància d'aquests i, abans de la modificació de 2014, imposava obligacions a les urbanitzacions sense continuïtat amb trama urbana i edificacions aïllades, excepte les que estan destinades al sector primari. La modificació amplia el seu àmbit a tots els nuclis urbans i urbanitzacions i edificacions aïllades que es trobin en terrenys forestals o dins la franja de 500 metres de distància d'aquests sense excepcions. Per tant, la modificació és molt important ja que multiplica els subjectes obligats a complir les determinacions de la llei.

La primera obligació directa de l'Ajuntament és la redacció i aprovació del plànol de delimitació de les urbanitzacions, els nuclis de població, les edificacions i les instal·lacions afectades per aquesta llei, que és l'instrument que defineix els subjectes obligats i les finques afectades pels treballs de realització de franges de protecció.

La Diputació de Girona, va obrir un servei d'assistència tècnica als ajuntaments de municipis de menys de 20.000 habitants per a la redacció dels plànols de delimitació de les urbanitzacions, els nuclis de població, les edificacions i les instal·lacions afectades per la Llei 5/2003, de 22 d'abril, de mesures de prevenció dels incendis forestals en les urbanitzacions, els nuclis de població, les edificacions i les instal·lacions situats en terrenys forestals.

Vist el “Plànol de delimitació de XXXXXX” que ha realitzat el Consell Comarcal de XXXXX a petició de la Diputació de Girona;

Vist l’article 2 de la Llei 5/2003 que cita:

*“Els ajuntaments han de determinar, mitjançant un plànol de delimitació, les urbanitzacions, les edificacions i les instal·lacions afectades per aquesta Llei. Correspon al ple de l’ajuntament d’aprovar aquest plànol de delimitació, el qual, un cop aprovat, s’ha de trametre al Departament de Medi Ambient”*

Es proposa al Ple l’adopció de l’acord següent:

**Primer.** Aprovar inicialment el plànol de delimitació, segons el que estableix la Llei 5/2003.

**Segon.** Establir que els propietaris de parcel·les urbanes i d’edificacions i instal·lacions aïllades determinades al plànol de delimitació són els subjectes obligats per la Llei 5/2003 a complir les determinacions d’aquesta respecte la prevenció d’incendis.

**Tercer.** Establir que les parcel·les urbanes, edificacions i instal·lacions aïllades beneficiades per les franges de protecció són les que figuren dins dels sectors grafiats com a polígons obligats a protegir al plànol de delimitació i que llurs propietaris han de fer-se càrrec de les despeses derivades de l’obertura i manteniment de les franges de protecció de que es beneficien.

**Quart**. Determinar que els subjectes obligats al compliment de les disposicions de la Llei 5/2003 disposen d’un termini de sis mesos a comptar de l’aprovació definitiva del plànol de delimitació per a portar a terme les obligacions que s’hi regulen.

**Cinquè.** Determinar que la servitud forçosa prevista per la Llei 5/2003 s’estableix sobre els terrenys forestals grafiats al plànol de delimitació en què s’han de fer les franges de protecció.

**Sisè**. Acordar que el contingut del plànol de delimitació s’ha de tenir en compte en l’elaboració dels instruments de planificació urbanística municipal i que les noves urbanitzacions que prevegin els plans d’ordenació urbanística municipal han d’incloure dintre del seu àmbit les franges de protecció contra incendis regulades a la Llei 5/2003.

**Setè.** Determinar que el traçat dels polígons obligats així com el traçat de la franja exterior de protecció poden estar subjectes a revisió i modificació mitjançant projectes executius o qualsevol altre tipus de document aprovat per l’ajuntament.

**Vuitè.** Sotmetre el present acord a informació pública durant un període de 30 dies. A tal efecte, es publicarà l’edicte corresponent al BOP i al tauler d’edictes de l’ajuntament.

**Novè.** Demanar informe al Servei de Prevenció d’Incendis de la Generalitat de Catalunya.

**Desè.** Comunicar aquest acord a la Diputació de Girona i al Consell Comarcal.

**Onzè.** Facultar, tan àmpliament com en dret sigui menester a l’Alcalde per a la signatura de quants documents siguin necessaris per a l’execució del present acord.